1992R2342 — ET — 16.04.1998 — 003.001

Käesolev dokument on vaid dokumenteerimisvahend ja institutsioonid ei vastuta selle sisu eest

Muudetud:









▼B

KOMISJONI MÄÄRUS (EMÜ) nr 2342/92,

7. august 1992,

tõupuhaste aretusveiste kolmandatest riikidest importimise, nende eksportimisel toetuse määramise ning määruse (EMÜ) nr 1544/79 kehtetuks tunnistamise kohta







EUROOPA ÜHENDUSTE KOMISJON, võttes arvesse Euroopa Majandusühenduse asutamislepingut, võttes arvesse nõukogu 27. juuni 1968. aasta määrust nr 805/68 veise- ja vasikalihaturu ühise korralduse kohta, ( 1 ) viimati muudetud määrusega (EMÜ) nr 2066/92, ( 2 ) eriti selle artikli 10 lõiget 5 ja artikli 18 lõiget 6, ning arvestades, et ning arvestades, et CN-koodi 0102 10 00 alla kuuluvate tõupuhaste aretusveiste ühendusse importimisel ei maksta impordimaksu; ekspordi puhul makstakse kuni 60 kuud vanade emasloomade eest kõrgemat toetust kui CN-koodide 0102 90 31 ja 0102 90 33 alla kuuluvate elusveiste eest; selleks et võimaldada ühenduse eeskirjade nõuetekohast rakendamist kõnealuses valdkonnas, tuleks täpsustada terminit “tõupuhas aretusloom”; sel eesmärgil tuleb kasutada nõukogu 25. juuli 1977. aasta direktiivi 77/504/EMÜ (tõupuhaste aretusveiste kohta, ( 3 ) viimati muudetud direktiiviga 91/174/EMÜ ( 4 )) artiklis 1 toodud määratlust; tagamaks et imporditavad loomad on tõesti mõeldud tõuaretuseks, peavad neil kaasas olema tavaliselt niisuguste loomade puhul nõutavad põlvnemistunnistused ja veterinaartõendid ning importijad peavad kohustuma loomi teatud ajavahemikus elus hoidma; et nimetatud ajavahemikus loomade elus hoidmiseks ei ole sätestatud tagatist, tuleks ette näha, et kui seda ajavahemikku käsitlevat nõuet eiratakse, rakendataks nõukogu 24. juuli 1979. aasta määrust (EMÜ) nr 1697/79 nende impordi- või eksporditollimaksude tollivormistusjärgse sissenõudmise kohta, mida ei ole nõutud isikult kaupade eest, mis alluvad selliste maksude tasumist hõlmavale tolliprotseduurile ( 5 ); ühendus on sõlminud kahepoolsed vabakaubanduslepingud EFTAga; nende lepingute alusel tuleks loobuda teatud sätetest või kohustustest, mis on seotud kõnealuste kolmandate riikidega, kuid tõupuhaste aretusloomade vabasse ringlusse laskmisel ühenduses tuleks nõuda nende põlvnemistunnistuste ja veterinaartõendite esitamist; kuni 60 kuu vanuste tõupuhaste emaste aretusveiste eksportimisel tuleks kindlaks määrata nõutav veterinaardokumentatsioon ja põlvnemistunnistusele kantud või sellele lisatud geneetilise hindamise tulemused, mis peavad olema kaasas tõestamaks, et nad on tõesti mõeldud tõuaretuseks; tõupuhaste aretusloomade importimisel ühendusse tuleb teha kindlaks, et neid pole eelnevalt ühendusest eksporditud ja sellega seoses pole nende eest eksporditoetust makstud; kui selliste loomade eest on siiski eksporditoetust makstud, tuleb see summa tagasi maksta enne, kui loomad ühendusse reimporditakse; komisjoni määrus (EMÜ) nr 1544/79, ( 6 ) muudetud määrusega (EMÜ) nr 3988/87, ( 7 ) hõlmab ainult tõupuhaste aretusloomade eest makstavate eksporditoetuste määramise nõudeid; selguse mõttes tuleks see kehtetuks tunnistada ja selle sätted inkorporeerida käesolevasse määrusse; käesoleva määrusega sätestatud meetmed on kooskõlas veiseliha- ja vasikalihaturu korralduskomitee arvamusega, ON VASTU VÕTNUD KÄESOLEVA MÄÄRUSE:







Artikkel 1

►M4 Imporditollimaksude ◄ kogumisel ja eksporditoetuse määramisel loetakse elusveiseid CN-koodi ►M2 0102 10 ◄ alla kuuluvateks tõupuhasteks aretusloomadeks, kui nad vastavad direktiivi 77/504/EMÜ artiklis 1 sätestatud määratlusele. Peale selle loetakse tõupuhasteks aretusveisteks ainult neid emasloomi, kes on kuni kuus aastat vanad.

Artikkel 2

1. CN-koodi ►M2 0102 10 ◄ alla kuuluvate tõupuhaste aretusveiste vabasse ringlusse laskmisel esitavad importijad liikmesriigi tollile iga looma kohta järgmised dokumendid:

▼M4

a) komisjoni otsuse 96/510/EÜ ( 8 ) kohaselt koostatud põlvnemistunnistuse ning tõutunnistuse;

b) tõupuhaste aretusveiste puhul nõutava veterinaartõendi või selle kinnitatud koopia ning piiripunkti veterinaararsti poolt väljaantud ja komisjoni otsuse 92/527/EMÜ ( 9 ) kohaselt koostatud tõendi.

▼B

2. Peale selle annavad importijad tollile kirjaliku deklaratsiooni kinnitamaks, et kui ei ole tegemist vääramatu jõuga, ei tapeta looma ►M4 24 kuu ◄ jooksul alates selle importimise päevast.

3. Hiljemalt ►M4 27. kuu ◄ lõpuks pärast vabasse ringlusse laskmist esitavad importijad importiva liikmesriigi tollile tõenduse selle kohta, et:

a) loom ei ole tapetud enne lõikes 2 sätestatud tähtaja lõppu ►M3 ————— ◄ või

b) loom on tapetud enne tähtaja lõppu tervislikel põhjustel või surnud haiguse või õnnetuse tagajärjel.

▼M4

Punktis a osutatud tõendiks on tõuraamatut pidava liikmesriigi ühingu, organisatsiooni või asutuse või riikliku veterinaararsti koostatud tõend. Punktis b osutatud tõendiks on tunnistus, mille koostab liikmesriigi määratud ametiasutus. Kõnealuseid tõendeid kontrollitakse nõukogu määruse (EÜ) nr 820/97 ( 10 ) artikliga 5 ettenähtud elektroonilisest andmebaasist pärast selle toimima hakkamist.

▼B

4. ►M4 24 kuu ◄ nõude täitmatajätmisel, välja arvatud lõike 3 lõigu b kohaldamisel, liigitatakse kõnealune loom CN-koodi 0102 90 alla kuuluvaks ja kogumata jäänud imporditollimaksud nõutakse sisse vastavalt ►M4 määrusele (EMÜ) nr 2913/92 ◄ .

▼M4

5. Sätteid, milles käsitletakse:

— artiklis 1 kehtestatud vanusepiiri,

— lõigetes 2, 3 ja 4 sätestatud kohustusi,

ei kohaldada Islandist, Norrast ja Šveitsist pärit ja sealt sisseveetavate tõupuhaste aretusloomade impordi suhtes.

▼M3

6. Käesolev artikkel ei mõjuta direktiivi 77/504/EMÜ artikli 7 teise lõigu kohaldamist.

▼B

Artikkel 3

Kompensatsiooni määramine emaste tõupuhaste aretusveiste eest eeldab, et ekspordi tolliformaalsuste täitmisel esitatakse iga looma kohta järgmiste dokumentide originaal ja koopia:

▼M4

a) komisjoni otsuse 86/404/EMÜ ( 11 ) kohaselt koostatud põlvnemistunnistus, mille on välja andnud tõuraamatut pidav liikmesriigi ühing, organisatsioon või asutus ja milles on märgitud eelkõige asjaomase looma jõudluskontrolli ja geneetilise hindamise tulemused (üksikasjadega päritolu kohta) ning andmed vanemate ja vanavanemate kohta. Need tulemused võivad olla ka tunnistusele eraldi lisatud;

▼B

b) sihtkohaks oleva kolmanda riigi poolt nõutav veterinaartõend tõupuhaste aretusveiste kohta.

Liikmesriigid võivad siiski teha punkti b suhtes erandi ja anda loa esitada loomaderühma kohta üheainsa tunnistuse.

Mõlema tunnistuse originaalid tagastatakse eksportijale ja koopiad, mille ehtsust tõestab toll, lisatakse toetusetaotlusele.

Artikkel 4

1. Enne kui ühendusse reimporditud tõupuhtad aretusloomad vabasse ringlusse lastakse, tuleb saadud eksporditoetus tagasi maksta või võtavad pädevad asutused vajalikud meetmed kõnealuste summade kinnipidamiseks, kui neid veel makstud pole.

2. Kui impordi tolliformaalsuste täitmisel CN-koodi ►M4 0102 10 ◄ alla kuuluvate loomade suhtes näitab põlvnemistunnistus, et aretaja asub ühenduses, peab importija samuti tõendama, et toetust ei ole antud või et saadud toetus on tagasi makstud. Kui sellist tõendust pole võimalik esitada, loetakse makstuks eksporditoetus, mis võrdub ühendusse taasimportimise päeval. kehtiva kõrgeima CN-koodi 0102 90 alla kuuluvate veiste puhul makstava ►M4 imporditollimaksuga. ◄

Artikkel 5

Määrus (EMÜ) nr 1544/79 tunnistatakse käesolevaga kehtetuks.

Artikkel 6

Käesolev määrus jõustub 17. augustil 1992.

Käesolev määrus on tervikuna siduv ja vahetult kohaldatav kõikides liikmesriikides.